สถานบริการผับบาร์ ผ่านมาตรฐานแล้วร้อยละ 94 ย้ำสุ่มตรวจไม่ปฎิบัติตามปิดทันที
พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ  กรมควบคุมโรค กระทรวงสาธารณสุข แถลงผลการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ว่าในวันที่ 2 มิถุนายน 2565 ว่าที่ประชุม ศบค.รับทราบรายงานหลังการยกเลิกใช้ระบบ Test &amp; Go ในการเดินทางเข้าประเทศว่าล่าสุด(1 มิ.ย.65) มีการเดินทางเข้าประเทศสะสม 19,767 คน แบ่งเป็นกลุ่มที่ฉีดวัคซีนครบตามที่กำหนด 19,713 คน และผู้ที่ไม่ได้ฉีดวัคซีน 54 คน โดยมีการตรวจพบผู้ที่เดินทางเข้าประเทศผ่านช่องทางด่านผ่านแดนทางบก มีผลติดเชื้อ 2 รายขณะที่การเปิดสถานบริการ ที่มีการจำหน่ายเครื่องดื่มแอลกอฮอล์ในพื้นที่สีเขียวและสีฟ้า 31 จังหวัดนั้น เมื่อคืนที่ผ่านมาเป็นวันแรกของการอนุญาต โดยในพื้นที่กรุงเทพมหานคร มีผู้บริหารจากกระทรวงสาธารณสุข โดยนายแพทย์เกียรติภูมิ วงศ์รจิต  ปลัดกระทรวงสาธารณสุข ร่วมกับกรุงเทพมหานคร และเจ้าหน้าที่ตำรวจลงพื้นที่สุ่มตรวจติดตามสถานบันเทิงย่านสุขุมวิท ว่าได้ปฎิบัติตามมาตรการป้องกัน ทางสาธารณสุขอย่างครบถ้วน ในขณะที่สถานบริการและสถานบันเทิงทั่วประเทศ ที่ทำผลการประเมินตนเองตามแพลตฟอร์ม Thai stop Covid2Plus ในช่วงวันที่ 23-30 พฤษภาคม 2565 ที่ผ่านมานั้น  จากสถานบันเทิง 3,761 แห่ง ผ่านการประเมิน 3,412 แห่ง และเป็นสถานบริการที่อยู่ในพื้นที่สีเขียวและสีฟ้า จำนวน 3,196 แห่ง คิดเป็นร้อยละ 94 พร้อมกันนี้ขอความร่วมมือไปยังประชาชนที่จะเข้าไปใช้บริการโดยก่อนใช้บริการขอให้ มองหาป้าย หรือใบรับรองการผ่านการตรวจ Thai stop Covid2Plus เพื่อความปลอดภัยของตนเอง ศบค. ยังได้ให้หน่วยงานที่เกี่ยวข้อง ทำการตรวจสอบสุ่มตรวจเป็นระยะเพื่อให้สถานบริการทุกแห่งปฏิบัติตามมาตรฐานทางสาธารณสุข ซึ่งหากพบการละเมิดก็จะมีการสั่งปิดปรับปรุงโดยทันทีพญ.สุมนี กล่าวอีกว่า ศบค.จะมีการปรับเปลี่ยนการแถลงข่าวให้เหลือเดือนละ 2 ครั้งคือ ทุกวันพฤหัสบดี หรือวันที่มีการประชุม ศบค.ชุดใหญ่ และเปลี่ยนแปลงการรายงานตัวเลขผู้ติดเชื้อ ที่จะแสดงตัวเลขเฉพาะผู้ติดเชื้อโควิด-19 ที่มีอาการและรับบริการที่สถานพยาบาลเท่านั้น โดยตัวเลขผู้ติดเชื้อในวันนี้มีผู้ป่วยรายใหม่ 2,560 ราย เสียชีวิต 34 ราย  โดยทั้งหมดคือ กลุ่มเสี่ยง 608 และที่ยังไม่ได้รับวัคซีนถึงเข็มกระตุ้นด้านการเตรียมความพร้อมสู่การประกาศให้โรควิด-19 เข้าสู่โรคประจำถิ่นคือประชาชนยังคงปฎิบัติตนตามมาตรฐาน Universal Prevention /ระบบสาธาณสุขมีความพร้อมเพรียงพอรองรับการรักษา สถานประกอบการ โรงเรียน สถานที่ทำงานปฎิบัติตามมาตรการ COVID Free Setting ยกเลิกการตรวจอุณหภูมิ และตรวจ ATK เมื่อมีอาการ  หรือสงสัยติดเชื้อเท่านั้น เพื่อให้ประชาชนกลับมาใช้ชีวิตและดำเนินกิจกรรมทางเศรษฐกิจได้อย่างปลอดภัย